Antono Malatinskio stadionas

Antono Malatinskio stadionas (svk. Štadión Antona Malatinského) – futbolo stadionas Trnavoje, Slovakijoje. Namų rungtynes žaidžia FC Spartak Trnava. 1998 m. pervadintas praeityje garsaus futbolininko ir trenerio Antono Malatinskio (1920–1992) garbei. Istorija Atidarytas 1921 m. 2013–2015 m. renovuotas ne tik stadionas, bet ir šalia esantis prekybos centras „City Arena“. Atnaujinimo darbai kainavo 79 mln. eurų, 28 mln. buvo skirti stadiono rekonstrukcijai. Slovakijos vyriausybė skyrė 13 mln. eurų. Nepaisant rekonstrukcijos darbų, kurių metu buvo nugriautos trys tribūnos, FC Spartak Trnava žaidė namų rungtynes rekonstruojamame stadione. Renovuotas stadionas atidarytas 2015 m. rugpjūčio 22 d. Atidarymo dieną vyko draugiškos futbolo rungtynės tarp Spartak Trnava ir Brazilijos klubo Clube Atlético Paranaense. Svečiai nugalėjo rezultatu 2–0. Šaltiniai